REPUBLIKA SRBIJA

NARODNA SKUPŠTINA

01 Broj 06-2/67-19

3. april 2019. godine

B e o g r a d

**Z A P I S N I K**

**TREĆE SEDNICE PRVOG REDOVNOG ZASEDANjA**

**NARODNE SKUPŠTINE REPUBLIKE SRBIJE U 2019. GODINI, ODRŽANE 27, 28. I 29. MARTA I 2. I 3. APRILA 2019. GODINE**

Sednica je počela u 10 časova i 20 minuta.

Sednici je predsedavao Veroljub Arsić, potpredsednik Narodne skupštine Republike Srbije.

Predsedavajući je, na osnovu službene evidencije o prisutnosti narodnih poslanika, konstatovao da sednici prisustvuje 81 narodni poslanik, a primenom elektronskog sistema za glasanje utvrđeno je da je u sali prisutno 127 narodnih poslanika, odnosno da je prisutna većina od ukupnog broja narodnih poslanika i da postoje uslovi za rad Narodne skupštine, u smislu člana 88. stav 5. Poslovnika Narodne skupštine.

Predsedavajući je obavestio da su javili da će odsustvovati narodni poslanici Đorđe Milićević, dr Milorad Mijatović i prof. dr Vladimir Marinković.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Dušan Bajatović, Aleksandra Belačić, Goran Bogdanović, Nenad Božić, Balša Božović, Maja Videnović, Vojislav Vujić, Đorđe Vukadinović, dr Dijana Vukomanović, Nataša Vučković, Mladen Grujić, Miljan Damjanović, Vladimir Đukanović, Vladimir Đurić, Marko Đurišić, Zoran Živković, Vladan Zagrađanin, Marko Zeljug, Enis Imamović, Marija Janjušević, Goran Ješić, mr Jadranka Jovanović, Nataša St. Jovanović, Čedomir Jovanović, doc. dr Mihailo Jokić, Milanka Karić, Elvira Kovač, Đorđe Komlenski, Nenad Konstantinović, dr Žarko Korać, Miroslav Lazanski, Milan Lapčević, Momčilo Mandić, Vesna Marjanović, Miroslav Markićević, Dragan Marković, Tatjana Macura, Ostoja Mijailović, Zoran Milekić, Nenad Milić, Radoslav Milojičić, Dragoljub Mićunović, Branislav Mihajlović, Ljiljana Mihajlović, Ljupka Mihajlovska, Milutin Mrkonjić, Dejan Nikolić, Srđan Nogo, Bogdan Obradović, Boško Obradović, Jasmina Obradović, Sonja Pavlović, Jovan Palalić, Dušan Petrović, Mira Petrović, Zoran Radojičić, Saša Radulović, Marina Ristić, Slaviša Ristić, Branka Stamenković, Zdravko Stanković, Aleksandar Stevanović, dr Ana Stevanović, prof. dr Ljubiša Stojmirović, hadži Milorad Stošić, Marinika Tepić, Novica Tončev, Goran Ćirić, mr Goran Čabradi, Aleksandra Čabraja, Nenad Čanak, Gordana Čomić, Dragan Šormaz, Dejan Šulkić, Jovan Jovanović, dr Dragan Vesović, Dušan Milisavljević, Nada Kostić i Vojin Biljić.

Predsedavajući je obavestio da je, saglasno članu 86. stav 2. Poslovnika, sednica sazvana u roku kraćem od roka utvrđenog u članu 86. stav 1. Poslovnika, zbog potrebe da Narodna skupština što pre razmotri predloge zakona iz predloženog dnevnog reda sednice.

Zatim je Narodna skupština prešla na utvrđivanje dnevnog reda.

Izjašnjavajući se o predlozima za razmatranje akata, po hitnom postupku, Narodna skupština je prihvatila:predlog Odbora za finansije, republički budžet i kontrolu trošenja javnih sredstava da se, po hitnom postupku, stavi na dnevni red Predlog odluke o izboru predsednika Komisije za hartije od vrednosti, koji je podneo Narodnoj skupštini 21. marta 2019. godine (od 138 prisutnih narodnih poslanika, 125 je glasalo za, a 13 nije glasalo), predlog Poslaničke grupe Srpska napredna stranka da se, po hitnom postupku, stavi na dnevni red Predlog odluke o izmenama Odluke o izboru članova i zamenika članova odbora Narodne skupštine Republike Srbije, koji je podnela Narodnoj skupštini 21. marta 2019. godine (od 145 prisutnih narodnih poslanika, 128 je glasalo za, a 17 nije glasalo) i predlog narodnog poslanika Marije Obradović da se, po hitnom postupku, stavi na dnevni red Predlog zakona o izmenama i dopunama Zakona o bezbednosti saobraćaja na putevima, koji je podnela Narodnoj skupštini 25. marta 2019. godine (od 145 prisutnih narodnih poslanika, 129 je glasalo za, a 16 nije glasalo).

Izjašnjavajući se o predlozima za dopunu predloženog dnevnog reda, Narodna skupština nije prihvatila: predlog narodnog poslanika Žike Gojkovića, da se dnevni red sednice dopuni tačkom – Predlog zakona o pravima boraca, ratnih vojnih invalida i porodica poginulih i nestalih boraca, koji je podneo Narodnoj skupštini 28. februara 2019. godine (nakon obrazloženja narodnog poslanika Žike Gojkovića, od 149 prisutnih narodnih poslanika, 28 je glasalo za, a 121 nije glasao), predlog narodnog poslanika Vesne Nikolić Vukajlović, da se dnevni red sednice dopuni tačkom – Predlog zakona o stavljanju van snage Zakona o radu, koji je podnela Narodnoj skupštini 15. oktobra 2018. godine (nakon obrazloženja narodnog poslanika Vesne Nikolić Vukajlović, od 149 prisutnih narodnih poslanika, 17 je glasalo za, a 132 nisu glasala), predlog narodnog poslanika Vjerice Radeta, da se dnevni red sednice dopuni tačkom – Predlog zakona o izmenama i dopunama Zakona o izboru narodnih poslanika, koji je podnela Narodnoj skupštini 15. oktobra 2018. godine (nakon obrazloženja narodnog poslanika Vjerice Radeta, od 148 prisutnih narodnih poslanika, 18 je glasalo za, a 130 nije glasalo), predlog narodnog poslanika Vjerice Radeta, da se dnevni red sednice dopuni tačkom – Predlog zakona o izmeni Porodičnog zakona, koji je podnela Narodnoj skupštini 15. oktobra 2018. godine (nakon obrazloženja narodnog poslanika Vjerice Radeta, od 148 prisutnih narodnih poslanika, 18 je glasalo za, a 130 nije glasalo), predlog narodnog poslanika Dubravka Bojića, da se dnevni red sednice dopuni tačkom – Predlog zakona o dopunama Zakona o psihoaktivnim kontrolisanim supstancama, koji je podneo Narodnoj skupštini 15. oktobra 2018. godine (nakon obrazloženja narodnog poslanika Dubravka Bojića, od 146 prisutnih narodnih poslanika, 17 je glasalo za, a 129 nije glasalo), predlog narodnog poslanika Zorana Despotovića, da se dnevni red sednice dopuni tačkom – Predlog zakona o izmenama Zakona o podsticajima u poljoprivredi i ruralnom razvoju, koji je podneo Narodnoj skupštini 15. oktobra 2018. godine (nakon obrazloženja narodnog poslanika Zorana Despotovića, od 146 prisutnih narodnih poslanika, 18 je glasalo za, a 128 nije glasalo), predlog narodnog poslanika Nataše Sp. Jovanović, da se dnevni red sednice dopuni tačkom – Predlog zakona o izmenama Zakona o državljanstvu Republike Srbije, koji je podnela Narodnoj skupštini 15. oktobra 2018. godine (nakon obrazloženja narodnog poslanika Nataše Sp. Jovanović, od 146 prisutnih narodnih poslanika, 17 je glasalo za, a 129 nije glasalo), predlog narodnog poslanika Nemanje Šarovića, da se dnevni red sednice dopuni tačkom – Predlog odluke o obrazovanju Anketnog odbora radi utvrđivanja činjenica i okolnosti u vezi sa pritiscima na državne organe i kršenje zakona tokom izbora za narodne poslanike u Narodnoj skupštini održanih 2016. godine (nakon obrazloženja narodnog poslanika Nemanje Šarovića, od 146 prisutnih narodnih poslanika, 15 je glasalo za, a 131 nije glasalo), predlog narodnog poslanika Nemanje Šarovića, da se dnevni red sednice dopuni tačkom – Predlog odluke o obrazovanju Anketnog odbora radi utvrđivanja činjenica u vezi sa ubistvom i političkom pozadinom ubistva Zorana Đinđića (nakon obrazloženja narodnog poslanika Nemanje Šarovića, od 146 prisutnih narodnih poslanika, 12 je glasalo za, a 134 nisu glasala), predlog narodnog poslanika Nikole Savića, da se dnevni red sednice dopuni tačkom – Predlog zakona o izmenama i dopunama Zakona o udžbenicima (nakon obrazloženja narodnog poslanika Nikole Savića, od 146 prisutnih narodnih poslanika, 16 je glasalo za, a 130 nije glasalo), predlog narodnog poslanika Ružice Nikolić, da se dnevni red sednice dopuni tačkom – Predlog zakona o izmenama Zakona o presađivanju ljudskih organa, koji je podnela Narodnoj skupštini 15. oktobra 2018. godine (nakon obrazloženja narodnog poslanika Ružice Nikolić, od 145 prisutnih narodnih poslanika, 17 je glasalo za, a 128 nije glasalo), predlog narodnog poslanika Sreta Perića, da se dnevni red sednice dopuni tačkom – Predlog zakona o stavljanju van snage Zakona o izvršenju i obezbeđenju, koji je podneo Narodnoj skupštini 15. oktobra 2018. godine (nakon obrazloženja narodnog poslanika Sreta Perića, od 145 prisutnih narodnih poslanika, 19 je glasalo za, a 126 nije glasalo), predlog narodnog poslanika Tomislava Ljubenovića, da se dnevni red sednice dopuni tačkom – Predlog zakona o izmenama i dopunama Zakona o finansijskoj podršci porodici sa decom, koji je podneo Narodnoj skupštini 15. oktobra 2018. godine (nakon obrazloženja narodnog poslanika Tomislava Ljubenovića, od 145 prisutnih narodnih poslanika, 16 je glasalo za, a 129 nije glasalo), predlog narodnog poslanika Filipa Stojanovića, da se dnevni red sednice dopuni tačkom – Predlog zakona o dopunama Zakona o graničnoj kontroli, koji je podneo Narodnoj skupštini 15. oktobra 2018. godine (nakon obrazloženja narodnog poslanika Filipa Stojanovića, od 145 prisutnih narodnih poslanika, 17 je glasalo za, a 128 nije glasalo), predlog narodnog poslanika Božidara Delića, da se dnevni red sednice dopuni tačkom – Predlog zakona o pravima boraca i porodica poginulih i nestalih boraca, koji je podneo Narodnoj skupštini 16. novembra 2017. godine (nakon obrazloženja narodnog poslanika Božidara Delića, od 145 prisutnih narodnih poslanika, 23 su glasala za, a 122 nisu glasala), predlog narodnog poslanika Vladimira Đurića, da se dnevni red sednice dopuni tačkom – Predlog zakona o regulisanju javnog duga Republike Srbije na ime umanjenja penzija po osnovu Zakona o privremenom načinu utvrđivanja isplate penzija, koji su Narodnoj skupštini podneli narodni poslanici Vladimir Đurić, Tatjana Macura, Aleksandar Stevanović, Ljupka Mihajlovska i Nenad Božić 21. septembra 2018. godine(od 145 prisutnih narodnih poslanika, jedan je glasao za, a 144 nisu glasala), predlog narodnog poslanika Tatjane Macura, da se dnevni red sednice dopuni tačkom – Predlog zakona o izmenama i dopunama Zakona o finansijskoj podršci porodici sa decom, koji su Narodnoj skupštini podneli narodni poslanici Tatjana Macura, Vladimir Đurić, Aleksandar Stevanović, Ljupka Mihajlovska i Nenad Božić 25. septembra 2018. godine(od 145 prisutnih narodnih poslanika, jedan je glasao za, a 144 nisu glasala), predlog narodnog poslanika Tatjane Macura, da se dnevni red sednice dopuni tačkom – Predlog zakona o izmenama i dopunama Zakona o referendumu i narodnoj inicijativi, koji su Narodnoj skupštini podneli narodni poslanici Tatjana Macura, Vladimir Đurić, Aleksandar Stevanović, Ljupka Mihajlovska i Nenad Božić 17. avgusta 2018. godine(od 145 prisutnih narodnih poslanika, 145 nije glasalo), predlog narodnog poslanika Aleksandra Stevanovića, da se dnevni red sednice dopuni tačkom – Predlog zakona o izmeni Krivičnog zakonika, koji je podneo Narodnoj skupštini 16. oktobra 2018. godine(od 145 prisutnih narodnih poslanika, 145 nije glasalo), predlog narodnog poslanika Aleksandra Stevanovića, da se dnevni red sednice dopuni tačkom – Predlog zakona o izmeni Zakona o javnom redu i miru, koji je podneo Narodnoj skupštini 16. oktobra 2018. godine(od 145 prisutnih narodnih poslanika, 145 nije glasalo), predlog narodnog poslanika prof. dr Miladina Ševarlića, da se dnevni red sednice dopuni tačkom - Predlog deklaracije o genetički modifikovanim organizmima (GMO) i proizvodima od GMO,koji je podneo Narodnoj skupštini 5. maja 2017. godine (od 146 prisutnih narodnih poslanika, 19 je glasalo za, 127 nije glasalo), predlog narodnog poslanika Zorana Živkovića, da se dnevni red sednice dopuni tačkom – Predlog zakona o dopuni Zakona o izboru narodnih poslanika, koji je podneo Narodnoj skupštini 16. avgusta 2016. godine(od 146 prisutnih narodnih poslanika, jedan je glasao za, a 145 nije glasalo), predlog narodnog poslanika Zorana Živkovića, da se dnevni red sednice dopuni tačkom – Predlog zakona o planiranju i uređenju prostora i naselja, koji je podneo Narodnoj skupštini 16. avgusta 2016. godine(od 146 prisutnih narodnih poslanika, jedan je glasao za, a 145 nije glasalo), predlog narodnog poslanika Marijana Rističevića, da se dnevni red sednice dopuni tačkom – Predlog odluke o obrazovanju Anketnog odbora Narodne skupštine Republike Srbije radi utvrđivanja činjenica i okolnosti vezanih za proglašenje lažne države Kosovo, uticaja koji je na to imalo mišljenje Međunarodnog suda pravde, te povodom toga odgovornosti bivšeg ministra inostranih poslova Vuka Jeremića, koji je podneo Narodnoj skupštini 27. marta 2018. godine (nakon obrazloženja narodnog poslanika Marijana Rističevića, od 144 prisutna narodna poslanika, 15 je glasalo za, a 129 nije glasalo), predlog narodnog poslanika Zorana Živkovića, da se dnevni red sednice dopuni tačkom – Predlog **rezolucije Narodne skupštine o priznanju i osudi genocida nad Jermenima počinjenom u Osmanskom carstvu u periodu od 1915. do 1922. godine,** koji je podneo Narodnoj skupštini 16. avgusta 2016. godine (od 144 prisutna narodna poslanika, jedan je glasao za, a 143 nisu glasala), predlog narodnog poslanika Zorana Živkovića, da se dnevni red sednice dopuni tačkom – Predlog **zakona o dopunama Zakona o visokom obrazovanju,** koji je podneo Narodnoj skupštini 15. oktobra 2018. godine (od 144 prisutna narodna poslanika, 144 nisu glasala), predlog narodnog poslanika Marijana Rističevića, da se dnevni red sednice dopuni tačkom – Predlog odluke o obrazovanju Anketnog odbora Narodne skupštine Republike Srbije radi utvrđivanja činjenica i okolnosti vezanih za nenamensko trošenje sredstava dodeljenih za predizbornu kampanju, koji je podneo Narodnoj skupštini 27. marta 2018. godine (nakon obrazloženja narodnog poslanika Marijana Rističevića, od 144 prisutna narodna poslanika, 14 je glasalo za, a 130 nije glasalo), predlog narodnog poslanika Zorana Živkovića, da se dnevni red sednice dopuni tačkom –P**redlog odluke o obrazovanju Anketnog odbora radi utvrđivanja činjenica i okolnosti koje su dovele do nezakonitog oduzimanja dozvole za rad Akcionarskog društva za osiguranje „Takovo osiguranje“, Kragujevac,** koji je podneo Narodnoj skupštini 13. jula 2017. godine (od 144 prisutna narodna poslanika, jedan je glasao za, a 143 nisu glasala), predlog narodnog poslanika Zorana Živkovića, da se dnevni red sednice dopuni tačkom – Predlog **zakona o dopuni Zakona o Vladi,** koji je podneo Narodnoj skupštini 25. jula 2016. godine (od 144 prisutna narodna poslanika, 144 nisu glasala), predlog narodnog poslanika Marijana Rističevića, da se dnevni red sednice dopuni tačkom – Predlog odluke o obrazovanju Anketnog odbora Narodne skupštine Republike Srbije radi utvrđivanja činjenica i okolnosti vezanih za afere povezane sa bivšim gradonačelnikom Beograda Draganom Đilasom i nenamenskim trošenjem sredstava, koji je podneo Narodnoj skupštini 27. marta 2018. godine (nakon obrazloženja narodnog poslanika Marijana Rističevića, od 145 prisutnih narodnih poslanika, 14 je glasalo za, a 131 nije glasao), predlog narodnog poslanika Zorana Živkovića, da se dnevni red sednice dopuni tačkom –P**redlog zakona o izmeni Zakona o finansiranju političkih aktivnosti,** koji je podneo Narodnoj skupštini 16. avgusta 2016. godine (od 145 prisutnih narodnih poslanika, 145 nije glasalo), predlog narodnog poslanika Zorana Živkovića, da se dnevni red sednice dopuni tačkom –P**redlog zakona o dopuni Zakona o izboru predsednika Republike,** koji je podneo Narodnoj skupštini 1. novembra 2016. godine (od 145 prisutnih narodnih poslanika, 145 nije glasalo), predlog narodnog poslanika Marijana Rističevića, da se dnevni red sednice dopuni tačkom – Predlog odluke o obrazovanju Anketnog odbora Narodne skupštine Republike Srbije radi utvrđivanja činjenica i okolnosti vezanih za izjave Sande Rašković Ivić o Srebrenici i Oluji, koji je podneo Narodnoj skupštini 27. marta 2018. godine (nakon obrazloženja narodnog poslanika Marijana Rističevića, od 147 prisutnih narodnih poslanika, 24 su glasala za, a 123 nisu glasala), predlog narodnog poslanika Zorana Živkovića, da se dnevni red sednice dopuni tačkom –P**redlog zakona o dopuni Zakona o izboru narodnih poslanika,** koji je podneo Narodnoj skupštini 12. januara 2017. godine (od 147 prisutnih narodnih poslanika, jedan je glasao za, a 146 nije glasalo), predlog narodnog poslanika Marijana Rističevića, da se dnevni red sednice dopuni tačkom – Predlog odluke o obrazovanju Anketnog odbora Narodne skupštine Republike Srbije radi utvrđivanja činjenica i okolnosti vezanih za afere povezane sa Aleksandrom Jerkov i vezom sa stranim obaveštajnim organizacijama i špijunskim službama, koji je podneo Narodnoj skupštini 4. oktobra 2018. godine (nakon obrazloženja narodnog poslanika Marijana Rističevića, od 148 prisutnih narodnih poslanika, 23 su glasala za, a 125 nije glasalo), predlog narodnog poslanika Zorana Živkovića, da se dnevni red sednice dopuni tačkom –P**redlog zakona o izmeni Zakona o radu,** koji je podneo Narodnoj skupštini 9. decembra 2016. godine (od 148 prisutnih narodnih poslanika, 148 nije glasalo) i predlog narodnog poslanika Marijana Rističevića, da se dnevni red sednice dopuni tačkom – Predlog odluke o obrazovanju Anketnog odbora Narodne skupštine Republike Srbije radi utvrđivanja činjenica i okolnosti vezanih za posete Narodnoj skupštini Republike Srbije određenih ekstremističkih organizacija i pojedinaca, koji je podneo Narodnoj skupštini 27. marta 2018. godine (nakon obrazloženja narodnog poslanika Marijana Rističevića, od 148 prisutnih narodnih poslanika, 14 je glasalo za, a 134 nisu glasala).

Narodna skupština je, većinom glasova (od 148 prisutnih narodnih poslanika, 129 je glasalo za, a 19 nije glasalo), prihvatila predlog narodnog poslanika dr Aleksandra Martinovića da se obavi:

**1. zajednički načelni pretres o:**

- Predlogu zakona o zdravstvenom osiguranju, koji je podnela Vlada (broj 180-24/19 od 8. januara 2019. godine)

**- Predlogu zakona o zdravstvenoj zaštiti,** koji je podnela Vlada (broj 180-242/19 od 12. februara 2019. godine)

**- Predlogu zakona o predmetima opšte upotrebe,** koji je podnela Vlada (broj 011-2928/18 od 21. septembra 2018. godine)

**- Predlogu zakona o izmenama i dopunama Zakona o supstancama koje se koriste u nedozvoljenoj proizvodnji opojnih droga i psihotropnih supstanci,** koji je podnela Vlada(broj 011-83/19 od 21. januara 2019. godine) i

**- Predlogu zakona o izmenama i dopunama Zakona o bezbednosti saobraćaja na putevima**, koji je podnela narodni poslanik Marija Obradović (broj 22-549/19 od 25. marta 2019. godine);

**2. zajednički jedinstveni pretres o:**

**- Predlogu zakona o potvrđivanju Akta o osnivanju Azijske infrastrukturne investicione banke,** koji je podnela Vlada (broj 011-394/19 od 6. marta 2019. godine)

**- Predlogu zakona o potvrđivanju Sporazuma između Vlade Republike Srbije i Vlade Republike Litvanije o saradnji u borbi protiv kriminala,** koji je podnela Vlada (broj 011-428/19 od 11. marta 2019. godine)

**- Predlogu odluke o izmenama Odluke o izboru članova i zamenika članova odbora Narodne skupštine Republike Srbije,** koji je podnela Poslanička grupa Srpska napredna stranka (broj 02-524/19 od 21. marta 2019. godine) i

**- Predlogu odluke o izboru predsednika Komisije za hartije od vrednosti,** koji je podneo Odbor za finansije, republički budžet i kontrolu trošenja javnih sredstava (broj 02-518/19 od 21. marta 2019. godine).

Narodna skupština je, većinom glasova (od 147 prisutnih narodnih poslanika, 131 je glasao za, četiri protiv, a 12 nije glasalo), prihvatila predlog narodnog poslanika Marije Obradović da se pretres u pojedinostima o Predlogu zakona o izmenama i dopunama Zakona o bezbednosti saobraćaja na putevima obavi odmah po završetku načelnog pretresa tog predloga zakona.

Narodna skupština je, većinom glasova (od 149 prisutnih narodnih poslanika, 132 su glasala za, jedan protiv, a 16 nije glasalo), prihvatila predlog narodnog poslanika Marije Obradović da se Predlog zakona o izmenama i dopunama Zakona o bezbednosti saobraćaja na putevima, koji je podnela po hitnom postupku, razmatra kao 5. tačka dnevnog reda.

Narodna skupština je, većinom glasova (od 149 prisutnih narodnih poslanika, 133 su glasala za, 12 protiv, a četiri nisu glasala), utvrdila dnevni red Treće sednice Prvog redovnog zasedanja Narodne skupštine Republike Srbije u 2019. godini, u celini:

1. Predlog zakona o zdravstvenom osiguranju, koji je podnela Vlada (broj 180-24/19 od 8. januara 2019. godine)

**2. Predlog zakona o zdravstvenoj zaštiti,** koji je podnela Vlada (broj 180-242/19 od 12. februara 2019. godine)

**3. Predlog zakona o predmetima opšte upotrebe,** koji je podnela Vlada (broj 011-2928/18 od 21. septembra 2018. godine)

**4.** **Predlog zakona o izmenama i dopunama Zakona o supstancama koje se koriste u nedozvoljenoj proizvodnji opojnih droga i psihotropnih supstanci,** koji je podnela Vlada(broj 011-83/19 od 21. januara 2019. godine)

**5. Predlog zakona o izmenama i dopunama Zakona o bezbednosti saobraćaja na putevima**, koji je podnela narodni poslanik Marija Obradović (broj 22-549/19 od 25. marta 2019. godine)

**6. Predlog zakona o potvrđivanju Akta o osnivanju Azijske infrastrukturne investicione banke,** koji je podnela Vlada (broj 011-394/19 od 6. marta 2019. godine)

**7. Predlog zakona o potvrđivanju Sporazuma između Vlade Republike Srbije i Vlade Republike Litvanije o saradnji u borbi protiv kriminala,** koji je podnela Vlada (broj 011-428/19 od 11. marta 2019. godine)

**8. Predlog odluke o izmenama Odluke o izboru članova i zamenika članova odbora Narodne skupštine Republike Srbije,** koji je podnela Poslanička grupa Srpska napredna stranka (broj 02-524/19 od 21. marta 2019. godine)

**9. Predlog odluke o izboru predsednika Komisije za hartije od vrednosti,** koji je podneo Odbor za finansije, republički budžet i kontrolu trošenja javnih sredstava (broj 02-518/19 od 21. marta 2019. godine)

Zatim je Narodna skupština prešla na rad po utvrđenom dnevnom redu sednice.

Predsedavajući je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju dr Zlatibor Lončar, ministar zdravlja sa saradnicima.

Zatim je Narodna skupština prešla na **zajednički načelni pretres o predlozima zakona iz tačaka od 1. do 5. dnevnog reda.**

Predsedavajući Veroljub Arsić, potpredsednik Narodne skupštine je, saglasno članu 157. stav 2. Poslovnika, otvorio **zajednički načelni pretres o:**

 **-Predlogu zakona o zdravstvenom osiguranju,**

 **-Predlogu zakona o zdravstvenoj zaštiti,**

 **-Predlogu zakona o predmetima opšte upotrebe,**

 **-Predlogu zakona o izmenama i dopunama Zakona o supstancama koje se koriste u nedozvoljenoj proizvodnji opojnih droga i psihotropnih supstanci** i

 **-Predlogu zakona o izmenama i dopunama Zakona o bezbednosti saobraćaja na putevima**.

Uvodno izlaganje o predlozima zakona podneli su predstavnik predlagača ass. dr Zlatibor Lončar, ministar zdravlja i predlagač, narodni poslanik Marija Obradović, posle čega je predsedavajući, saglasno članu 27. i članu 87. st. 2. i 3. Poslovnika, produžio rad Narodne skupštine i posle 18,00 časova.

U zajedničkom načelnom pretresu o predlozima zakona učestvovali su narodni poslanici: prof. dr Vojislav Šešelj, predsednik Poslaničke grupe Srpska radikalna stranka (povodom čijeg izlaganja se za reč javio ministar ass. dr Zlatibor Lončar, kome je replicirao narodni poslanik prof. dr Vojislav Šešelj, a zatim se za reč, ponovo, javio ministar ass. dr Zlatibor Lončar), Marija Jevđić, predstavnik Poslaničke grupe Jedinstvena Srbija (nakon čega se za reč javio ministar ass. dr Zlatibor Lončar), dr Muamer Bačevac, predstavnik Poslaničke grupe Socijaldemokratska partija Srbije (povodom čijeg izlaganja se za reč javio ministar ass. dr Zlatibor Lončar), a zatim je predsedavajući odredio pauzu od jednog časa.

Posle pauze, sednica je nastavljena u 15,00 časova.

U nastavku zajedničkog načelnog pretresa učestvovali su narodni poslanici: dr Danijela Stojadinović, predstavnik Poslaničke grupe SOCIJALISTIČKA PARTIJA SRBIJE (SPS), Ana Karadžić, predstavnik Poslaničke grupe POKRET SOCIJALISTA – NARODNA SELjAČKA STRANKA – UJEDINjENA SELjAČKA STRANKA, dr Darko Laketić, predstavnik Poslaničke grupe Srpska napredna stranka, dr Muamer Zukorlić, prof. dr Miladin Ševarlić, Marijan Rističević, Nataša Sp. Jovanović (nakon čega se za reč javio ministar ass. dr Zlatibor Lončar, kome je replicirala narodni poslanik Nataša Sp. Jovanović), Vera Paunović, Ružica Nikolić, dr Predrag Jelenković, Milorad Mirčić (povodom čijeg izlaganja se za reč javila narodni poslanik Marija Obradović, a replicirao joj je narodni poslanik Milorad Mirčić, posle čega se za reč, ponovo, javila narodni poslanik Marija Obradović), Vesna Ivković, dr Dragana Barišić, Milija Miletić, Branimir Jovanović, dr Danica Bukvić, dr Ljubica Mrdaković Todorović, Marjana Maraš, prim. dr Vlado Babić, prof. dr Milan Knežević, Violeta Lutovac Đurđević, Branko Popović, Jelena Vujić Obradović, Momo Čolaković i dr Darko Laketić, predstavnik Poslaničke grupe Srpska napredna stranka, nakon čega je predsedavajući, saglasno članu 98. stav 4. Poslovnika, zaključio zajednički načelni pretres o predlozima zakona iz tačaka od 1. do 5. dnevnog reda.

Prvog dana rada, sednica je završena u 18 časova i 20 minuta.

**Drugi dan rada – 28. mart 2019. godine**

Sednica je počela u 10 časova i 20 minuta.

Sednici je predsedavao Veroljub Arsić, potpredsednik Narodne skupštine Republike Srbije.

Predsedavajući je, na osnovu službene evidencije o prisutnosti narodnih poslanika, konstatovao da sednici prisustvuju 74 narodna poslanika, a primenom elektronskog sistema za glasanje utvrđeno je da su u sali prisutna 92 narodna poslanika i da postoje uslovi za rad Narodne skupštine.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Aleksandar Šešelj, predstavnik Poslaničke grupe Srpska radikalna stranka – od predsednika Republike i od predsednika Vlade Republike Srbije i Jelena Žarić Kovačević, predstavnik Poslaničke grupe Srpska napredna stranka – od Ministarstva unutrašnjih poslova.

Predsedavajući je obavestio da je javio da će odsustvovati narodni poslanik Đorđe Milićević.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Dušan Bajatović, Aleksandra Belačić, Goran Bogdanović, Balša Božović, Dušan Borković, Dragan Veljković, Maja Videnović, Đorđe Vukadinović, dr Dijana Vukomanović, Nataša Vučković, Mladen Grujić, Miljan Damjanović, Božidar Delić, prof. dr Zoran Dragišić, Vladimir Đukanović, Marko Đurišić, Zoran Živković, Tomislav Žigmanov, Jovica Jevtić, Goran Ješić, mr Jadranka Jovanović, Nataša St. Jovanović, Čedomir Jovanović, Petar Jojić, doc. dr Mihailo Jokić, Nikola Jolović, Milanka Karić, Nenad Konstantinović, dr Žarko Korać, Miroslav Lazanski, Aleksandra Maletić, Momčilo Mandić, Vesna Marjanović, Miroslav Markićević, Dragan Marković, Tatjana Macura, Maja Mačužić Puzić, Ostoja Mijailović, Zoran Milekić, Nenad Milić, Radoslav Milojičić, Dragoljub Mićunović, Branislav Mihajlović, Ljiljana Mihajlović, Ljupka Mihajlovska, Milutin Mrkonjić, Goran Nikolić, Dejan Nikolić, Srđan Nogo, Bogdan Obradović, Boško Obradović, Sonja Pavlović, Biljana Pantić Pilja, dr Balint Pastor, Zoltan Pek, Dušan Petrović, Mira Petrović, Zoran Radojičić, Saša Radulović, dr Sanda Rašković Ivić, Marina Ristić, Slaviša Ristić, Branka Stamenković, Zdravko Stanković, Aleksandar Stevanović, prof. dr Ljubiša Stojmirović, Marinika Tepić, Novica Tončev, Goran Ćirić, Arpad Fremond, Fatmir Hasani, mr Goran Čabradi, Aleksandra Čabraja, Nenad Čanak, Gordana Čomić, prof. dr Vojislav Šešelj, Dragan Šormaz, Dejan Šulkić, Jovan Jovanović, dr Dragan Vesović, Dušan Milisavljević, Sandra Božić, Nada Kostić i Vojin Biljić.

 \* \*

 \*

Zatim je predsedavajući Veroljub Arsić, potpredsednik Narodne skupštine, saglasno članu 90. stav 2. Poslovnika, obavestio da, na osnovu člana 101. stav 1. Poslovnika, prekida rad Treće sednice Prvog redovnog zasedanja Narodne skupštine Republike Srbije u 2019. godini, radi održavanja Dvadeset prve posebne sednice Narodne skupštine Republike Srbije u Jedanaestom sazivu, koja je sazvana za 28. mart 2019. godine, sa početkom u 11,00 časova i istovremeno je, u skladu sa članom 101. stav 5. Poslovnika, obavestio da će prekinuta sednica biti nastavljena nakon završetka Dvadeset prve posebne sednice Narodne skupštine Republike Srbije u Jedanaestom sazivu.

 \* \*

 \*

Posle pauze, sednica je nastavljena u 11 časova i 30 minuta.

Predsedavajući je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju ass. dr Zlatibor Lončar, ministar zdravlja u Vladi Republike Srbije, sa saradnicima.

Zatim je Narodna skupština nastavila rad i **prešla na zajednički jedinstveni pretres o predlozima akata iz tačaka od 6. do 9. dnevnog reda.**

Predsedavajući Veroljub Arsić, potpredsednik Narodne skupštine je, saglasno čl. 170. i 192. Poslovnika Narodne skupštine, otvorio zajednički jedinstveni pretres o:

**- Predlogu zakona o potvrđivanju Akta o osnivanju Azijske infrastrukturne investicione banke,**

**- Predlogu zakona o potvrđivanju Sporazuma između Vlade Republike Srbije i Vlade Republike Litvanije o saradnji u borbi protiv kriminala,**

**- Predlogu odluke o izmenama Odluke o izboru članova i zamenika članova odbora Narodne skupštine Republike Srbije** i

**- Predlogu odluke o izboru predsednika Komisije za hartije od vrednosti.**

Uvodno izlaganje o predlozima akata podneli su predstavnik predlagača ass. dr Zlatibor Lončar, ministar zdravlja i narodni poslanik dr Aleksandra Tomić, predsednik Odbora za finansije, republički budžet i kontrolu trošenja javnih sredstava.

U zajedničkom jedinstvenom pretresu učestvovali su narodni poslanici: Vjerica Radeta, zamenik predsednika Poslaničke grupe Srpska radikalna stranka (posle čega su se za reč i repliku, naizmenično, javljali ministar ass. dr Zlatibor Lončar i narodni poslanik Vjerica Radeta, a zatim se za reč javila narodni poslanik dr Aleksandra Tomić, predstavnik predlagača, kojoj je replicirala narodni poslanik Vjerica Radeta, posle čijeg izlaganja se za reč javio ministar ass. dr Zlatibor Lončar, kome je replicirala narodni poslanik Vjerica Radeta), Marijan Rističević zamenik predsednika Poslaničke grupe POKRET SOCIJALISTA – NARODNA SELjAČKA STRANKA – UJEDINjENA SELjAČKA STRANKA, Neđo Jovanović, zamenik predsednika Poslaničke grupe SOCIJALISTIČKA PARTIJA SRBIJE (SPS), dr Aleksandra Tomić, predstavnik Poslaničke grupe Srpska napredna stranka, Aleksandar Šešelj (nakon čijeg izlaganja za reč javio ministar ass. dr Zlatibor Lončar, a replicirao mu je narodni poslanik Aleksandar Šešelj, posle čega se za reč, ponovo, javio ministar ass. dr Zlatibor Lončar), Ljiljana Malušić, Nemanja Šarović (zatim su se za reč, po Poslovniku, javili narodni poslanici: Vjerica Radeta – ukazala na povredu člana 107. Poslovnika, a objašnjenje je dao predsedavajući Veroljub Arsić, potpredsednik Narodne skupštine i Nemanja Šarović – ukazao na povredu člana 27. Poslovnika, a posle objašnjenja koje je dao predsedavajući, zatražio je da se Narodna skupština, u Danu za glasanje, izjasni o tome, nakon čega se za reč javio ministar ass. dr Zlatibor Lončar, a zatim se za reč, ukazujući na povredu Poslovnika, javio narodni poslanik Nemanja Šarović), Milimir Vujadinović, Jelena Žarić Kovačević (zatim je predsedavajući, saglasno članu 27. i članu 87. st. 2. i 3. Poslovnika, produžio rad Narodne skupštine i posle 18,00 časova), Milanka Jevtović Vukojičić, Studenka Kovačević, Aleksandar Marković i prof. dr Marko Atlagić, kao i predstavnik predlagača ass. dr Zlatibor Lončar, ministar zdravlja.

Zatim je predsedavajući Veroljub Arsić, potpredsednik Narodne skupštine, saglasno članu 98. stav 4. Poslovnika, zaključio zajednički jedinstveni pretres o predlozima akata iz tačaka od 6. do 9. dnevnog reda, posle čega je, u skladu sa članom 87. i članom 205. Poslovnika, odredio pauzu do 16,00 časova.

Posle pauze, sednica je nastavljena u 16 časova i pet minuta.

U skladu sa članom 205. Poslovnika Narodne skupštine, pristupljeno je postavljanju poslaničkih pitanja, u vremenu od 16,00 do 19,00 časova.

Pre prelaska na postavljanje poslaničkih pitanja, predsedavajući Veroljub Arsić, potpredsednik Narodne skupštine je podsetio na odredbe Poslovnika koje se odnose na način postavljanja poslaničkih pitanja.

Poslanička pitanja postavili su narodni poslanici: dr Muamer Zukorilić – Ani Brnabić, predsedniku Vlade i dr Nebojši Stefanoviću, potpredsedniku Vlade i ministru unutrašnjih poslova, koji su odgovorili na pitanja, a zatim je narodni poslanik dr Muamer Zukorlić komentarisao odgovore i postavio dopunsko pitanje Ani Brnabić, predsedniku Vlade, koja je odgovorila na pitanje, a zatim je narodni poslanik dr Muamer Zukorlić komentarisao odgovor, Marijan Rističević – Ani Brnabić, predsedniku Vlade, dr Nebojši Stefanoviću, potpredsedniku Vlade i ministru unutrašnjih poslova, Neli Kuburović, ministru pravde, a odgovore su dali dr Nebojša Stefanović, potpredsednik Vlade i ministar unutrašnjih poslova i Ana Brnabić, predsednik Vlade, a zatim je narodni poslanik Marijan Rističević komentarisao odgovore i postavio dopunska pitanja Branislavu Nedimoviću, ministru poljoprivrede, šumarstva i vodoprivrede, Siniši Malom, ministru finansija i Goranu Kneževiću, ministru privrede, a odgovore su dali Aleksandar Vulin, ministar odbrane, Branislav Nedimović, ministar poljoprivrede, šumarstva i vodoprivrede, Siniša Mali, ministar finansija i Ana Brnabić, predsednik Vlade, koja je odgovorila umesto Gorana Kneževića, ministra privrede, nakon čega je dobijene odgovore komentarisao narodni poslanik Marijan Rističević, Petar Petrović – Mladenu Šarčeviću, ministru prosvete, nauke i tehnološkog razvoja, umesto koga je odgovorila Ana Brnabić, predsednik Vlade, a zatim je narodni poslanik Petar Petrović postavio dopunska pitanja Aleksandru Antiću, ministru rudarstva i energetike i Branislavu Nedimoviću, ministru poljoprivrede, šumarstva i vodoprivrede, a odgovorili su Branislav Nedimović, ministar poljoprivrede, šumarstva i vodoprivrede, Aleksandar Antić, ministar rudarstva i energetike i Aleksandar Vulin, ministar odbrane, nakon čega je narodni poslanik Petar Petrović, komentarisao dobijene odgovore, Grozdana Banac – Ani Brnabić, predsedniku Vlade, koja je odgovorila, nakon čega je narodni poslanik Grozdana Banac komentarisala dobijeni odgovor, prof. dr Vladimir Marinković – Ani Brnabić, predsedniku Vlade, Aleksandru Vulinu, ministru odbrane i prof. dr Zorani Mihajlović, potpredsedniku Vlade i ministru građevinarstva, saobraćaja i infrastrukture, koji su odgovorili na postavljena pitanja, nakon čega je predsedavajući Veroljub Arsić, potpredsednik Narodne skupštine, obavestio da je završen deo sednice koji se odnosi na poslanička pitanja i zahvalio se članovima Vlade i narodnim poslanicima na učešću u radu.

Drugog dana rada, sednica je završena u 19,00 časova.

**Treći dan rada – 29. mart 2019. godine**

Sednica je počela u 10 časova i pet minuta.

Sednici je predsedavao prof. dr Vladimir Marinković, potpredsednik Narodne skupštine Republike Srbije.

Predsedavajući je, na osnovu službene evidencije o prisutnosti narodnih poslanika, konstatovao da sednici prisustvuje 77 narodnih poslanika, a primenom elektronskog sistema za glasanje utvrđeno je da su u sali prisutna 103 narodna poslanika i da postoje uslovi za rad Narodne skupštine.

Predsedavajući je obavestio da su javili da će odsustvovati narodni poslanici Đorđe Milićević i Marjana Maraš.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Miroslav Aleksić, Dušan Bajatović, dr Muamer Bačevac, Aleksandra Belačić, Goran Bogdanović, Nenad Božić, Balša Božović, Dragan Veljković, Maja Videnović, Đorđe Vukadinović, dr Dijana Vukomanović, Nataša Vučković, Miljan Damjanović, Božidar Delić, Vladimir Đukanović, Marko Đurišić, Zoran Živković, Tomislav Žigmanov, Marko Zeljug, Marija Janjušević, Marija Jevđić, Goran Ješić, mr Jadranka Jovanović, Nataša St. Jovanović, Čedomir Jovanović, Petar Jojić, doc. dr Mihailo Jokić, Dragomir Karić, Milanka Karić, Nenad Konstantinović, dr Žarko Korać, Miroslav Lazanski, Aleksandra Maletić, Momčilo Mandić, Vesna Marjanović, Miroslav Markićević, Dragan Marković, Tatjana Macura, Ostoja Mijailović, Zoran Milekić, Nenad Milić, Radoslav Milojičić, Nataša Mićić, Dragoljub Mićunović, Branislav Mihajlović, Ljiljana Mihajlović, Ljupka Mihajlovska, Dejan Nikolić, Srđan Nogo, Bogdan Obradović, Boško Obradović, Jasmina Obradović, Sonja Pavlović, Biljana Pantić Pilja, Dušan Petrović, Mira Petrović, Zoran Radojičić, Saša Radulović, dr Sanda Rašković Ivić, Marina Ristić, Slaviša Ristić, Branka Stamenković, Zdravko Stanković, Aleksandar Stevanović, dr Ana Stevanović, prof. dr Ljubiša Stojmirović, Marinika Tepić, Novica Tončev, Goran Ćirić, prof. dr Jahja Fehratović, mr Goran Čabradi, Aleksandra Čabraja, Nenad Čanak, Gordana Čomić, prof. dr Vojislav Šešelj, Dejan Šulkić, Jovan Jovanović, dr Dragan Vesović, Dušan Milisavljević, Nada Kostić i Vojin Biljić.

Zatim je Narodna skupština nastavila rad i prešla na pretres u pojedinostima o 5. tački dnevnog reda **– PREDLOGU ZAKONA O IZMENAMA I DOPUNAMA ZAKONA O BEZBEDNOSTI SAOBRAĆAJA NA PUTEVIMA.**

Predsedavajući prof. dr Vladimir Marinković, potpredsednik Narodne skupštine je, saglasno članu 157. stav 3. Poslovnika Narodne skupštine, otvorio pretres Predloga zakona u pojedinostima.

Sastavni deo Predloga zakona postao je Amandman narodnog poslanika Dušice Stojković na član 1.

U pretresu o Amandmanu na član 1. koji je podnela narodni poslanik Vjerica Radeta, učestvovali su podnosilac Amandmana (povodom čijeg izlaganja se za reč javila predlagač - narodni poslanik Marija Obradović, kojoj je replicirala narodni poslanik Vjerica Radeta, posle čega se, po Poslovniku, za reč javila narodni poslanik Nataša Sp. Jovanović, koja je ukazala na povrede čl. 107. i 162 Poslovnika, a predsedavajući prof. dr Vladimir Marinković, potpredsednik Narodne skupštine je dao objašnjenje, nakon čega su usledile uzajamne replike narodnih poslanika dr Vladimira Orlića i Vjerice Radeta, nakon čega se za reč javila predlagač - narodni poslanik Marija Obradović, posle čega je na povredu člana 27. Poslovnika, ukazala narodni poslanik Vjerica Radeta, a predsedavajući je dao objašnjenje), dr Vladimir Orlić (zatim su usledile uzajamne replike narodnih poslanika dr Vladimira Orlića i Vjerice Radeta) i Marijan Rističević (zatim se za reč javila narodni poslanik Vjerica Radeta – ukazala na povredu člana 106. Poslovnika, a predsedavajući je dao objašnjenje).

U pretresu o Amandmanu na član 1. koji je podnela narodni poslanik Dušica Stojković (koji je postao sastavni deo Predloga zakona), učestvovao je narodni poslanik Milija Miletić (posle čega je na povredu člana 27. Poslovnika ukazala narodni poslanik Vjerica Radeta, a predsedavajući je dao objašnjenje).

U pretresu o Amandmanu na član 2. koji je podnela narodni poslanik Nataša Sp. Jovanović, učestvovala je podnosilac Amandmana.

U pretresu o Amandmanu na član 3. koji je podnela narodni poslanik Ružica Nikolić, učestvovale su podnosilac Amandmana i narodni poslanik Olena Papuga.

U pretresu o Amandmanu na član 4. koji je podneo narodni poslanik Milorad Mirčić, učestvovao je podnosilac Amandmana.

U pretresu o Amandmanu na član 5. koji je podneo narodni poslanik Sreto Perić, učestvovali su podnosilac Amandmana (kome su replicirali narodni poslanici dr Vladimir Orlić i Marija Obradović, posle čega se za reč, po Poslovniku, javila narodni poslanik Vjerica Radeta, a na izlaganje narodnog poslanika dr Vladimira Orlića, replicirao je narodni poslanik Sreto Perić) i Milorad Mirčić (kome je replicirao narodni poslanik dr Vladimir Orlić).

U pretresu o Amandmanu na član 6. koji je podneo narodni poslanik Nikola Savić, učestvovali su podnosilac Amandmana i narodni poslanik Marijan Rističević.

Zatim je predsedavajući prof. dr Vladimir Marinković, potpredsednik Narodne skupštine zaključio pretres Predloga zakona u pojedinostima i obavestio da će Narodna skupština, u Danu za glasanje, odlučivati o Predlogu zakona u načelu, pojedinostima i u celini.

S obzirom na to da je Narodna skupština obavila raspravu o 5. tački dnevnog reda sednice, predsedavajući je podsetio na odredbu člana 87. stav 5. Poslovnika Narodne skupštine, prema kojoj predsednik Narodne skupštine može da odredi da Dan za glasanje o predlogu pojedinog zakona bude odmah po završetku pretresa tog predloga zakona.

U skladu sa navedenom odredbom predsedavajući je odredio petak, 29. mart 2019. godine, sa početkom u 11 časova i 50 minuta, kao Dan za glasanje o 5. tački dnevnog reda - Predlogu zakona o izmenama i dopunama Zakona o bezbednosti saobraćaja na putevima.

Posle pauze, sednica je nastavljena u 11 časova i 50 minuta.

Pošto je primenom elektronskog sistema za glasanje utvrđeno da su u sali prisutna 133 narodna poslanika i da postoje uslovi za odlučivanje, u skladu sa članom 88. stav 5. Poslovnika, Narodna skupština je prešla na odlučivanje o 5. tački dnevnog reda **–** **PREDLOGU ZAKONA O IZMENAMA I DOPUNAMA ZAKONA O BEZBEDNOSTI SAOBRAĆAJA NA PUTEVIMA.**

Narodna skupština je, većinom glasova (od 138 prisutnih narodnih poslanika, 135 je glasalo za, a tri nisu glasala), prihvatila Predlog zakona, u načelu.

Narodna skupština nije prihvatila amandmane narodnih poslanika: Vjerice Radeta na član 1. (od 138 prisutnih narodnih poslanika, 138 nije glasalo), Nataše Sp. Jovanović na član 2. (od 138 prisutnih narodnih poslanika, 138 nije glasalo), Ružice Nikolić na član 3. (od 138 prisutnih narodnih poslanika, 138 nije glasalo), Milorada Mirčića na član 4. (od 138 prisutnih narodnih poslanika, 138 nije glasalo), Sreta Perića na član 5. (od 138 prisutnih narodnih poslanika, 138 nije glasalo) i Nikole Savića na član 6. (od 138 prisutnih narodnih poslanika, 138 nije glasalo).

Narodna skupština je, većinom glasova (od 139 prisutnih narodnih poslanika, 136 je glasalo za, a tri nisu glasala), posebno odlučila da postoje naročito opravdani razlozi za stupanje zakona na snagu u roku kraćem od osam dana od dana njegovog objavljivanja.

Narodna skupština je, jednoglasno (od 139 prisutnih narodnih poslanika, 139 je glasalo za), usvojila Predlog zakona o izmenama i dopunama Zakona o bezbednosti saobraćaja na putevima, u celini.

Zatim je predsednik Narodne skupštine, saglasno članu 90. stav 1. Poslovnika Narodne skupštine, obavestila da su pozvani da sednici prisustvuju: ministar zdravlja ass dr Zlatibor Lončar, državni sekretari u Ministarstvu zdravlja, pomoćnik ministra zdravlja u Sektoru za inspekcijske poslove, vršioci dužnosti pomoćnika ministra zdravlja, viši savetnici u Ministarstvu zdravlja, samostalni savetnik u Ministarstvu zdravlja dr Biljana Stanojević i Zlata Žižić, koordinator u Sektoru za inspekcije poslove Ministarstva zdravlja, državni službenici u Ministarstvu i to Mirjana Veljković, Tatjana Stamatović, Nikola Pandrc i Marko Pavlović.

Zatim je Narodna skupština nastavila rad i prešla na **pretres u pojedinostima o 1. tački dnevnog reda** **–** **PREDLOGU ZAKONA O ZDRAVSTVENOM OSIGURANjU.**

Predsednik Narodne skupštine je, saglasno članu 157. stav 3. Poslovnika Narodne skupštine, otvorila pretres Predloga zakona u pojedinostima.

Sastavni deo Predloga zakona postali su amandmani narodnih poslanika dr Darka Laketića na čl. 10, 32, 34, 52, 94, 131, 134, 148, 197, 233. i 269. i dr Aleksandra Martinovića na član 22.

U pretresu o Amandmanu na član 1. koji je podnela narodni poslanik Vjerica Radeta, učestvovala je podnosilac Amandmana (nakon čega se za reč javio ministar ass. dr Zlatibor Lončar, a zatim se za reč, ponovo, javila narodni poslanik Vjerica Radeta).

U pretresu o Amandmanu na član 8. koji je podneo narodni poslanik Dubravko Bojić, učestvovali su podnosilac Amandmana i narodni poslanik dr Dragana Barišić.

U pretresu o Amandmanu na član 10. koji je podnela narodni poslanik Vjerica Radeta, učestvovali su podnosilac Amandmana i ministar ass. dr Zlatibor Lončar.

U pretresu o Amandmanu na član 11. koji je podnela narodni poslanik Nataša Sp. Jovanović, učestvovali su podnosilac Amandmana (posle čega se za reč javio ministar ass. dr Zlatibor Lončar, kome je replicirala narodni poslanik Nataša Sp. Jovanović) i narodni poslanici Dragan Jovanović (zatim su se za reč javili ministar ass. dr Zlatibor Lončar i narodni poslanik Nataša Sp. Jovanović), Milija Miletić (nakon čega se za reč javio ministar ass. dr Zlatibor Lončar), dr Darko Laketić, Dragan Jovanović i Vjerica Radeta.

U pretresu o Amandmanu na član 50. koji je podneo narodni poslanik Zoran Despotović, učestvovao je podnosilac Amandmana.

U pretresu o Amandmanu na član 67. koji je podnela narodni poslanik Vesna Nikolić Vukajlović, učestvovali su podnosilac Amandmana i narodni poslanik Vesna Ivković, kao i ministar ass. dr Zlatibor Lončar.

U pretresu o Amandmanu na član 70. koji je podneo narodni poslanik Sreto Perić, učestvovali su podnosilac Amandmana i ministar ass. dr Zlatibor Lončar.

U pretresu o Amandmanu, sa ispravkom, na član 70. koji je podnela narodni poslanik Ružica Nikolić, učestvovali su podnosilac Amandmana i ministar ass. dr Zlatibor Lončar.

U pretresu o Amandmanu, sa ispravkom, na član 73. koji je podneo narodni poslanik Nikola Savić, učestvovao je podnosilac Amandmana.

U pretresu o Amandmanu na član 79. koji je podneo narodni poslanik Filip Stojanović, učestvovao je podnosilac Amandmana.

U pretresu o Amandmanu na član 84. koji je podneo narodni poslanik Nemanja Šarović, učestvovao je podnosilac Amandmana (povodom čijeg izlaganja se za reč javio ministar ass. dr Zlatibor Lončar, a zatim se za reč javio narodni poslanik Nemanja Šarović, posle čega se za reč javio ministar ass. dr Zlatibor Lončar, kome je replicirao narodni poslanik Nemanja Šarović).

U pretresu o Amandmanu na član 110. koji je podneo narodni poslanik Sreto Perić, učestvovali su podnosilac Amandmana i narodni poslanik Neđo Jovanović.

U pretresu o Amandmanu na član 114. koji je podnela narodni poslanik Nataša Sp. Jovanović, učestvovala je podnosilac Amandmana (povodom čijeg izlaganja se za reč javio ministar ass. dr Zlatibor Lončar, a zatim su se za reč, povovo, javili narodni poslanik Nataša Sp. Jovanović i ministar ass. dr Zlatibor Lončar).

U pretresu o Amandmanu na član 120. koji je podnela narodni poslanik Ružica Nikolić, učestvovali su podnosilac Amandmana i ministar ass. dr Zlatibor Lončar.

 U pretresu o Amandmanu na član 125. koji je podneo narodni poslanik Nikola Savić, učestvovali su podnosilac Amandmana i ministar ass. dr Zlatibor Lončar (zatim su se za reč, ponovo, javili narodni poslanik Nikola Savić i ministar ass. dr Zlatibor Lončar), posle čega je predsedavajući prof. dr Vladimir Marinković, potpredsednik Narodne skupštine, odredio pauzu od jednog časa.

Posle pauze, sednica je nastavljena u 15,00 časova.

U pretresu o Amandmanu na član 232. koji je podnela narodni poslanik Vjerica Radeta, učestvovali su podnosilac Amandmana i ministar ass. dr Zlatibor Lončar (kome je replicirala narodni poslanik Vjerica Radeta, a zatim se za reč javio ministar ass. dr Zlatibor Lončar).

U pretresu o Amandmanu na član 273. koji je podneo narodni poslanik Dubravko Bojić, učestvovao je podnosilac Amandmana.

U pretresu o Amandmanu na član 277. koji je podnela narodni poslanik Vjerica Radeta, učestvovali su podnosilac Amandmana i ministar ass. dr Zlatibor Lončar (kome je replicirala narodni poslanik Vjerica Radeta).

U pretresu o Amandmanu na član 277. koji je podnela narodni poslanik Nataša Sp. Jovanović, učestvovali su podnosilac Amandmana i narodni poslanik prim. dr Milovan Krivokapić (nakon čega se za reč javio ministar ass. dr Zlatibor Lončar, kome je replicirala narodni poslanik Nataša Sp. Jovanović).

Zatim je predsedavajući Veroljub Arsić, potpredsednik Narodne skupštine, zaključio pretres Predloga zakona u pojedinostima i obavestio da će Narodna skupština, u Danu za glasanje, odlučivati o Predlogu zakona u načelu, pojedinostima i u celini.

**2. tačka dnevnog reda – PREDLOG ZAKONA O ZDRAVSTVENOJ ZAŠTITI**

Predsedavajući Veroljub Arsić, potpredsednik Narodne skupštine, saglasno članu 157. stav 3. Poslovnika Narodne skupštine, otvorio je pretres Predloga zakona u pojedinostima.

 Sastavni deo Predloga zakona postali su amandmani narodnih poslanika: Aleksandre Belačić na član 10, dr Darka Laketića na čl. 59, 60, 106, 168. i 206, Mladena Grujića na član 221. i Dragana Jovanovića na član 223.

 U pretresu o Amandmanu na član 1. koji je podnela narodni poslanik Vjerica Radeta, učestvovala je podnosilac Amandmana (nakon čega se za reč javio predstavnik predlagača ass dr Zlatibor Lončar, ministar zdravlja, kome je replicirala narodni poslanik Vjerica Radeta).

U pretresu o Amandmanu na član 1. koji je podneo narodni poslanik Sreto Perić, učestvovali su podnosilac Amandmana i ministar ass dr Zlatibor Lončar.

U pretresu o Amandmanu na član 7. koji je podnela narodni poslanik Nataša Sp. Jovanović, učestvovali su podnosilac Amandmana i narodni poslanik Veroljub Matić.

U pretresu o Amandmanu na član 8. koji je podnela narodni poslanik Nataša Sp. Jovanović, učestvovala je podnosilac Amandmana.

U pretresu o Amandmanu na član 10. koji je podneo narodni poslanik Nemanja Šarović, učestvovali su podnosilac Amandmana (nakon čega se za reč javio ministar ass dr Zlatibor Lončar) i narodni poslanik Neđo Jovanović.

U pretresu o Amandmanu na član 14. koji je podneo narodni poslanik Sreto Perić, učestvovao je podnosilac Amandmana.

U pretresu o Amandmanu na član 20. koji je podneo narodni poslanik Zoran Despotović, učestvovali su podnosilac Amandmana i ministar ass dr Zlatibor Lončar).

Trećeg dana rada, sednica je završena u 17,00 časova.

**Četvrti dan rada – 2. april 2019. godine**

Sednica je počela u 10 časova i 5 minuta.

Sednici je predsedavao Veroljub Arsić, potpredsednik Narodne skupštine Republike Srbije.

Predsedavajući je, na osnovu službene evidencije o prisutnosti narodnih poslanika, konstatovao da sednici prisustvuje 70 narodnih poslanika, a primenom elektronskog sistema za glasanje utvrđeno je da je u sali prisutno 87 narodnih poslanika i da postoje uslovi za rad Narodne skupštine.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Vesna Nikolić Vukajlović, predstavnik Poslaničke grupe Srpska radikalna stranka – od predsednika Republike, Boban Birmančević, predstavnik Poslaničke grupe Srpska napredna stranka – od ministra unutrašnjih poslova i Republičkog javnog tužilaštva i Milija Miletić, predstavnik Poslaničke grupe Pokret socijalista – Narodna seljačka stranka – Ujedinjena seljačka stranka – od ministra za rad, zapošljavanje, boračka i socijalna pitanja.

Predsedavajući je obavestio da je javio da će odsustvovati narodni poslanik Đorđe Milićević.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Miroslav Aleksić, Dušan Bajatović, dr Muamer Bačevac, Aleksandra Belačić, mr Igor Bečić, Milena Bićanin, Goran Bogdanović, Nenad Božić, Balša Božović, Dušan Borković, Josip Broz, Maja Videnović, Đorđe Vukadinović, dr Dijana Vukomanović, Nataša Vučković, Mladen Grujić, prof. dr Zoran Dragišić, Vladimir Đukanović, Marko Đurišić, Zoran Živković, Tomislav Žigmanov, Vladan Zagrađanin, Marko Zeljug, dr Muamer Zukorlić, Marija Janjušević, Jovica Jevtić, Goran Ješić, mr Jadranka Jovanović, Nataša St. Jovanović, Čedomir Jovanović, Petar Jojić, Dragomir Karić, Milanka Karić, Elvira Kovač, Goran Kovačević, Nenad Konstantinović, dr Žarko Korać, Miroslav Lazanski, Momčilo Mandić, Marjana Maraš, Vesna Marjanović, Miroslav Markićević, Vesna Marković, Dragan Marković, Tatjana Macura, Ostoja Mijailović, Jelena Mijatović, dr Milorad Mijatović, Zoran Milekić, Nenad Milić, Radoslav Milojičić, Žarko Mićin, Nataša Mićić, Dragoljub Mićunović, Nataša Mihailović Vacić, Branislav Mihajlović, Ljiljana Mihajlović, Ljupka Mihajlovska, Milutin Mrkonjić, Goran Nikolić, Dejan Nikolić, Srđan Nogo, Bogdan Obradović, Boško Obradović, Sonja Pavlović, Marko Parezanović, Dušan Petrović, Mira Petrović, Olivera Pešić, Zoran Radojičić, Saša Radulović, Katarina Rakić, dr Ljubinko Rakonjac, prim. dr Branimir Rančić, dr Sanda Rašković Ivić, Marina Ristić, Slaviša Ristić, Branka Stamenković, Zdravko Stanković, Aleksandar Stevanović, dr Ana Stevanović, Dušica Stojković, Marinika Tepić, Aleksandra Tomić, Novica Tončev, Goran Ćirić, prof. dr Jahja Fehratović, Srbislav Filipović, mr Goran Čabradi, Aleksandra Čabraja, Nenad Čanak, Gordana Čomić, Aleksandar Čotrić, prof. dr Vojislav Šešelj, Dejan Šulkić, Jovan Jovanović, dr Dragan Vesović, Dušan Milisavljević, Nada Kostić, Aleksandra Jevtić i Vojin Biljić.

Saglasno članu 90. stav 1. Poslovnika Narodne skupštine, predsedavajući Veroljub Arsić, potpredsednik Narodne skupštine, obavestio je da su pozvani da sednici prisustvuju ass dr Zlatibor Lončar, ministar zdravlja sa saradnicima.

Zatim je Narodna skupština nastavila **pretres u pojedinostima o 2. tački dnevnog reda – PREDLOGU ZAKONA O ZDRAVSTVENOJ ZAŠTITI.**

U pretresu o Amandmanu na član 21. koji je podneo narodni poslanik Nemanja Šarović, učestvovali su podnosilac Amandmana i narodni poslanik Milanka Jevtović Vukojičić (nakon čega se za reč javio ministar ass dr Zlatibor Lončar, kome je replicirao narodni poslanik Nemanja Šarović).

U pretresu o Amandmanu na član 29. koji je podneo narodni poslanik Zoran Despotović, učestvovali su podnosilac Amandmana i narodni poslanik doc. dr Mihailo Jokić.

U pretresu o Amandmanu na član 33. koji je podneo narodni poslanik Miljan Damjanović, učestvovao je podnosilac Amandmana (nakon čega se za reč javio ministar ass dr Zlatibor Lončar).

U pretresu o Amandmanu na član 36. koji je podneo narodni poslanik Tomislav Ljubenović, učestvovao je podnosilac Amandmana (nakon čega se za reč javio ministar ass dr Zlatibor Lončar).

U pretresu o Amandmanu na član 39. koji je podneo narodni poslanik Aleksandar Šešelj, učestvovao je podnosilac Amandmana (povodom čijeg izlaganja se za reč javio ministar ass dr Zlatibor Lončar, nakon čega su uzajamno replicirali narodni poslanik Aleksadar Šešelj i ministar ass dr Zlatibor Lončar, a zatim je narodni poslanik Nemanja Šarović ukazao na povredu člana 27. Poslovnika, a objašnjenje je dao predsedavajući).

U pretresu o Amandmanu na član 39. koji je podneo narodni poslanik Dubravko Bojić, učestvovao je podnosilac Amandmana.

U pretresu o Amandmanu na član 42. koji je podneo narodni poslanik Filip Stojanović, učestvovao je podnosilac Amandmana (nakon čega se za reč javio ministar ass dr Zlatibor Lončar).

U pretresu o Amandmanu na član 45. koji je podneo narodni poslanik Dubravko Bojić, učestvovao je podnosilac Amandmana.

U pretresu o Amandmanu na član 60. koji je podneo narodni poslanik Milorad Mirčić, učestvovali su podnosilac Amandmana (nakon čega se za reč javio ministar ass dr Zlatibor Lončar, a zatim su uzajamno replicirali narodni poslanik Milorad Mirčić i ministar ass dr Zlatibor Lončar), dr Vladimir Orlić (zatim su usledile uzajamne replike narodnih poslanika Milorada Mirčića i dr Vladimira Orlića) i Marijan Rističević (nakon čega je predsedavajući, u skladu sa čl. 27. i 87. st. 2. i 3. Poslovnika, produžio rad Narodne skupštine i posle 18,00 časova).

U pretresu o Amandmanu na član 62. koji je podnela narodni poslanik Slavica Živković, učestvovali su podnosilac Amandmana i ministar ass dr Zlatibor Lončar.

U pretresu o Amandmanu na član 64. koji je podneo narodni poslanik Filip Stojanović, učestvovao je podnosilac Amandmana.

U pretresu o Amandmanu na član 65. koji je podneo narodni poslanik Milija Miletić, učestvovao je podnosilac Amandmana.

U pretresu o Amandmanu, sa ispravkom, na član 75. koji je podneo narodni poslanik prim. dr Branimir Rančić, učestvovala je narodni poslanik Vesna Ivković (nakon čega se za reč javio ministar ass dr Zlatibor Lončar).

U pretresu o Amandmanu na član 75. koji je podneo narodni poslanik Aleksandar Šešelj, učestvovali su podnosilac Amandmana i narodni poslanici dr Vladimir Orlić (nakon čega su uzajamno replicirali narodni poslanici Aleksandar Šešelj i dr Vladimir Orlić), Ljiljana Malušić, (kojoj je replicirao narodni poslanik Aleksandar Šešelj), Marijan Rističević i dr Vladimir Orlić.

U pretresu o Amandmanu na član 75. koji je podnela narodni poslanik Vesna Nikolić Vukajlović, učestvovali su podnosilac Amandmana i narodni poslanici Veroljub Arsić i Borka Grubor.

U pretresu o Amandmanu na član 76. koji je podnela narodni poslanik Vjerica Radeta, učestvovali su podnosilac Amandmana (nakon čega su uzajamno replicirali narodni poslanici dr Vladimir Orlić i Vjerica Radeta), doc. dr Mihailo Jokić i prof. dr Marko Atlagić.

U pretresu o Amandmanu na član 78. koji je podnela narodni poslanik Nataša Sp. Jovanović, učestvovali su podnosilac Amandmana i ministar ass dr Zlatibor Lončar.

U pretresu o Amandmanu na član 82. koji je podnela narodni poslanik Vjerica Radeta, učestvovali su podnosilac Amandmana i ministar ass dr Zlatibor Lončar.

U pretresu o Amandmanu na član 82. koji je podnela narodni poslanik Nataša Sp. Jovanović, učestvovala je podnosilac Amandmana.

U pretresu o Amandmanu na član 86. koji je podneo narodni poslanik Milorad Mirčić, učestvovao je podnosilac Amandmana.

U pretresu o Amandmanu na član 100. koji je podneo narodni poslanik Nikola Savić, učestvovao je podnosilac Amandmana.

U pretresu o Amandmanu na član 113. koji je podneo narodni poslanik Sreto Perić, učestvovao je podnosilac Amandmana (nakon čega se za reč javio ministar dr Zlatibor Lončar).

U pretresu o Amandmanu na član 116. koji je podneo narodni poslanik Tomislav Ljubenović, učestvovao je podnosilac Amandmana.

U pretresu o Amandmanu na član 127. koji je podneo narodni poslanik Dubravko Bojić, učestvovao je podnosilac Amandmana.

U pretresu o Amandmanu na član 141. koji je podneo narodni poslanik Filip Stojanović, učestvovao je podnosilac Amandmana.

U pretresu o Amandmanu na član 151. koji je podnela narodni poslanik Ružica Nikolić, učestvovala je podnosilac Amandmana.

U pretresu o Amandmanu na član 265. koji je podnela narodni poslanik Vesna Nikolić Vukajlović, učestvovala je podnosilac Amandmana (nakon čega su se za reč naizmenično javljali ministar ass dr Zlatibor Lončar i narodni poslanik Vesna Nikolić Vukajlović).

Zatim je predsedavajući prof. dr Vladimir Marinković, potpredsednik Narodne skupštine, zaključio pretres Predloga zakona u pojedinostima i obavestio da će Narodna skupština, u Danu za glasanje, odlučivati o Predlogu zakona u načelu, pojedinostima i u celini.

Zatim je Narodna skupština prešla na **pretres u pojedinostima o 3. tački dnevnog reda – PREDLOGU ZAKONA O PREDMETIMA OPŠTE UPOTREBE.**

Predsedavajući prof. dr Vladimir Marinković, potpredsednik Narodne skupštine je, saglasno članu 157. stav 3. Poslovnika, otvorio pretres Predloga zakona u pojedinostima.

Sastavni deo Predloga zakona postali su amandmani narodnih poslanika: Dubravka Bojića na član 6, Nataše Sp. Jovanović na član 6, Aleksandra Šešelja na član 8, Ružice Nikolić na član 12, Milorada Mirčića na naslov Glave V, Tomislava Ljubenovića na član 21, Nikole Savića na član 21, dr Darka Laketića kojim se posle člana 91. dodaju naslov iznad člana 91a i član 91a, naslov iznad člana 91b i član 91b i naslov iznad člana 91v i član 91v i Nemanje Šarovića na član 97, kao i amandmani Odbora za zdravlje i porodicu: Amandman kojim je Odbor predložio izmene u čl. 4, 16, nazivu glave XII i čl. 83. i 84, Amandman na glavu IX i odeljak 1. iznad člana 62, Amandman na odeljak iznad člana 63, Amandman na naziv odeljka 3. iznad člana 70, Amandman na naziv odeljka 5. i naziv iznad člana 73, Amandman na naziv odeljka 6. iznad člana 74. i Amandman na član 102.

U pretresu o Amandmanu kojim se predlažu izmene u čl. 4, 16, nazivu glave XII i čl. 83. i 84. koji je podneo Odbor za zdravlje i porodicu, učestvovao je predstavnik predlagača ass. dr Zlatibor Lončar, ministar zdravlja, koji je prihvatio Amandman.

U pretresu o Amandmanu na član 4. koji je podneo narodni poslanik Sreto Perić, učestvovao je podnosilac Amandmana.

U pretresu o Amandmanu na član 4. koji je podnela narodni poslanik Vjerica Radeta, učestvovala je podnosilac Amandmana.

U pretresu o Amandmanu na član 21. koji je podneo narodni poslanik Nikola Savić, učestvovao je podnosilac Amandmana.

U pretresu o Amandmanu na glavu IX i odeljak 1. iznad člana 62. koji je podneo Odbor za zdravlje i porodicu, učestvovao je ministar ass. dr Zlatibor Lončar, koji je prihvatio Amandman.

U pretresu o Amandmanu na odeljak iznad člana 63. koji je podneo Odbor za zdravlje i porodicu, učestvovao je ministar ass. dr Zlatibor Lončar, koji je prihvatio Amandman.

U pretresu o Amandmanu na naziv odeljka 3. iznad člana 70. koji je podneo Odbor za zdravlje i porodicu, učestvovao je ministar ass. dr Zlatibor Lončar, koji je prihvatio Amandman.

U pretresu o Amandmanu na naziv odeljka 5. i naziv iznad člana 73. koji je podneo Odbor za zdravlje i porodicu, učestvovao je ministar ass. dr Zlatibor Lončar, koji je prihvatio Amandman.

U pretresu o Amandmanu na naziv odeljka 6. iznad člana 74. koji je podneo Odbor za zdravlje i porodicu, učestvovao je ministar ass. dr Zlatibor Lončar, koji je prihvatio Amandman.

U pretresu o Amandmanu na član 102. koji je podneo Odbor za zdravlje i porodicu, učestvovao je ministar ass. dr Zlatibor Lončar, koji je prihvatio Amandman.

Zatim je predsedavajući zaključio pretres Predloga zakona u pojedinostima i obavestio da će Narodna skupština u Danu za glasanje odlučivati o Predlogu zakona u načelu, pojedinostima i u celini.

**4. tačka dnevnog reda –** **PREDLOG ZAKONA O IZMENAMA I DOPUNAMA ZAKONA O SUPSTANCAMA KOJE SE KORISTE U NEDOZVOLjENOJ PROIZVODNjI OPOJNIH DROGA I PSIHOTROPNIH SUPSTANCI**

Predsedavajući Narodne skupštine, prof. dr Vladimir Marinković je, saglasno članu 157. stav 3. Poslovnika Narodne skupštine, otvorio pretres Predloga zakona u pojedinostima.

Sastavni deo Predloga zakona postao je Amandman narodnog poslanika dr Darka Laketića na član 19.

U pretresu o Amandmanu na član 1. koji je podnela narodni poslanik Vjerica Radeta, učestvovala je podnosilac Amandmana.

U pretresu o Amandmanu na član 2. koji je podneo narodni poslanik Dubravko Bojić, učestvovao je podnosilac Amandmana.

U pretresu o Amandmanu na član 3. koji je podnela narodni poslanik Nataša Sp. Jovanović, učestvovala je podnosilac Amandmana.

U pretresu o Amandmanu na član 7. koji je podneo narodni poslanik Sreto Perić, učestvovao je podnosilac Amandmana.

U pretresu o Amandmanu na član 21. koji je podneo narodni poslanik Nikola Savić, učestvovali su podnosilac Amandmana i ministar ass dr Zlatibor Lončar.

Zatim je predsedavajući prof. dr Vladimir Marinković zaključio pretres Predloga zakona u pojedinostima i obavestio da će Narodna skupština, u Danu za glasanje, odlučivati o Predlogu zakona u načelu, pojedinostima i u celini.

Zatim je predsedavajući prof. dr Vladimir Marinković, potpredsednik Narodne skupštine, saglasno članu 87. stav 5. Poslovnika Narodne skupštine, odredio sredu, 3. april 2019. godine, sa početkom u 10,00 časova, kao Dan za glasanje o tačkama dnevnog reda Treće sednice Prvog redovnog zasedanja Narodne skupštine Republike Srbije u 2019. godini, osim o 5. tački dnevnog reda o kojoj je Narodna skupština ranije odlučivala.

Četvrtog dana rada, sednica je završena u 14 časova i 35 minuta.

**Peti dan rada – 3. april 2019. godine**

Sednica je počela u 10 časova i pet minuta.

Sednici je predsedavala Maja Gojković, predsednik Narodne skupštine Republike Srbije.

Predsednik je, na osnovu službene evidencije o prisutnosti narodnih poslanika, konstatovavala da sednici prisustvuje 87 narodnih poslanika, a primenom elektronskog sistema za glasanje utvrđeno je da je u sali prisutno 135 narodnih poslanika i da postoje uslovi za rad Narodne skupštine, u smislu člana 88. stav 5. Poslovnika Narodne skupštine.

Predsednik je obavestila da je javio da će odsustvovati narodni poslanik Đorđe Milićević.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Dušan Bajatović, Aleksandra Belačić, mr Igor Bečić, Goran Bogdanović, Nenad Božić, Balša Božović, Maja Videnović, Đorđe Vukadinović, dr Dijana Vukomanović, Nataša Vučković, Gorica Gajić, Mladen Grujić, Vladimir Đukanović, Vladimir Đurić, Marko Đurišić, Zoran Živković, Tomislav Žigmanov, Marko Zeljug, dr Muamer Zukorlić, dr Aleksandra Jerkov, Goran Ješić, mr Jadranka Jovanović, Čedomir Jovanović, Petar Jojić, Dragomir Karić, Milanka Karić, Goran Kovačević, Nenad Konstantinović, dr Žarko Korać, mr Ivan Kostić, Mirko Krlić, Miroslav Lazanski, Nada Lazić, dr Darko Laketić, Momčilo Mandić, Vesna Marjanović, Miroslav Markićević, Vesna Marković, Dragan Marković, Tatjana Macura, Ostoja Mijailović, dr Milorad Mijatović, Zoran Milekić, Nenad Milić, Radoslav Milojičić, Nataša Mićić, Dragoljub Mićunović, Branislav Mihajlović, Ljiljana Mihajlović, Ljupka Mihajlovska, Dejan Nikolić, Srđan Nogo, Bogdan Obradović, Boško Obradović, Sonja Pavlović, Olena Papuga, Dušan Petrović, Mira Petrović, Olivera Pešić, Vjerica Radeta, Zoran Radojičić, Saša Radulović, dr Sanda Rašković Ivić, Marina Ristić, Slaviša Ristić, Branka Stamenković, Zdravko Stanković, Aleksandar Stevanović, dr Ana Stevanović, Veroljub Stevanović, Marinika Tepić, Aleksandra Tomić, Novica Tončev, Goran Ćirić, prof. dr Jahja Fehratović, Fatmir Hasani, mr Goran Čabradi, Aleksandra Čabraja, Nenad Čanak, Gordana Čomić, Aleksandar Čotrić, prof. dr Vojislav Šešelj, Dejan Šulkić, Nenad Mitrović, Jovan Jovanović, dr Dragan Vesović, Dušan Milisavljević, Filip Stojanović, Nada Kostić, Nemanja Radojević i Vojin Biljić.

Zatim je Narodna skupština prešla na odlučivanje o tačkama 1, 2, 3, 4, 6, 7, 8. i 9. dnevnog reda.

**1. tačka dnevnog reda – PREDLOG ZAKONA O ZDRAVSTVENOM OSIGURANjU**

Narodna skupština je, većinom glasova (od 138 prisutnih narodnih poslanika, 135 je glasalo za, a tri nisu glasala), prihvatila Predlog zakona, u načelu.

Narodna skupština nije prihvatila amandmane narodnih poslanika: Marijana Rističevića na član 1. (od 139 prisutnih narodnih poslanika, sedam je glasalo za, a 132 nisu glasala), na član 7. (od 139 prisutnih narodnih poslanika, šest je glasalo za, a 133 nisu glasala), na član 13. (od 140 prisutnih narodnih poslanika, dva su glasala za, a 138 nije glasalo), na član 19. (od 140 prisutnih narodnih poslanika, pet je glasalo za, a 135 nije glasalo), na član 25. (od 139 prisutnih narodnih poslanika, pet je glasalo za, a 134 nisu glasala), na član 32. (od 139 prisutnih narodnih poslanika, pet je glasalo za, a 134 nisu glasala), na član 44. (od 138 prisutnih narodnih poslanika, pet je glasalo za, a 133 nisu glasala), na član 52. (od 138 prisutnih narodnih poslanika, šest je glasalo za, a 132 nisu glasala), na član 60. (od 138 prisutnih narodnih poslanika, pet je glasalo za, a 133 nisu glasala), na član 69. (od 138 prisutnih narodnih poslanika, pet je glasalo za, a 133 nisu glasala), na član 79. (od 138 prisutnih narodnih poslanika, pet je glasalo za, a 133 nisu glasala), na član 89. (od 138 prisutnih narodnih poslanika, četiri su glasala za, a 134 nisu glasala), na član 94. (od 138 prisutnih narodnih poslanika, tri su glasala za, a 135 nije glasalo), na član 104. (od 137 prisutnih narodnih poslanika, četiri su glasala za, a 133 nisu glasala) i na član 114. (od 137 prisutnih narodnih poslanika, tri su glasala za, a 134 nisu glasala), Vjerice Radeta na član 1. (od 139 prisutnih narodnih poslanika, 139 nije glasalo), na član 10. (od 140 prisutnih narodnih poslanika, 140 nije glasalo), na član 232. (od 137 prisutnih narodnih poslanika, jedan je glasao za, a 136 nije glasalo) i na član 277. (od 137 prisutnih narodnih poslanika, 137 nije glasalo), Aleksandre Belačić na član 5. (od 139 prisutnih narodnih poslanika, 139 nije glasalo) i na član 142. (od 137 prisutnih narodnih poslanika, 137 nije glasalo), Dubravka Bojića na član 8. (od 140 prisutnih narodnih poslanika, 140 nije glasalo) i na član 273. (od 137 prisutnih narodnih poslanika, dva su glasala za, a 135 nije glasalo), Aleksandra Šešelja na član 10. (od 140 prisutnih narodnih poslanika, 140 nije glasalo) i na član 104 (od 137 prisutnih narodnih poslanika, dva su glasala za, a 135 nije glasalo), Miljana Damjanovića na član 10. (od 139 prisutnih narodnih poslanika, dva su glasala za, a 137 nije glasalo) i na član 129. (od 137 prisutnih narodnih poslanika, jedan je glasao za, a 136 nije glasalo), Nataše Sp. Jovanović na član 11. (od 140 prisutnih narodnih poslanika, jedan je glasao za, a 139 nije glasalo), na član 114. (od 137 prisutnih narodnih poslanika, dva su glasala za, a 135 nije glasalo) i na član 277. (od 137 prisutnih narodnih poslanika, dva su glasala za, a 135 nije glasalo), Petra Jojića na član 11. (od 140 prisutnih narodnih poslanika, jedan je glasao za, a 139 nije glasalo), Zorana Despotovića na član 50. (od 138 prisutnih narodnih poslanika, 138 nije glasalo), Tomislava Ljubenovića na član 52. (od 138 prisutnih narodnih poslanika, 138 nije glasalo) i na član 270. (od 137 prisutnih narodnih poslanika, 137 nije glasalo), Momčila Mandića na član 52. (od 138 prisutnih narodnih poslanika, 138 nije glasalo), Milorada Mirčića na član 53. (od 138 prisutnih narodnih poslanika, 138 nije glasalo), na član 133. (od 137 prisutnih narodnih poslanika, dva su glasala za, a 135 nije glasalo), Ljiljane Mihajlović na član 66. (od 138 prisutnih narodnih poslanika, 138 nije glasalo), Vesne Nikolić Vukajlović na član 67. (od 137 prisutnih narodnih poslanika, 137 nije glasalo), Sreta Perića na član 70. (od 138 prisutnih narodnih poslanika, jedan je glasao za, a 137 nije glasalo) i na član 110. (od 137 prisutnih narodnih poslanika, jedan je glasao za, a 136 nije glasalo), Ružice Nikolić na član 70. sa ispravkom (od 138 prisutnih narodnih poslanika, 138 nije glasalo) i na član 120. (od 137 prisutnih narodnih poslanika, 137 nije glasalo), Nikole Savića na član 73. sa ispravkom (od 138 prisutnih narodnih poslanika, 138 nije glasalo) i na član 125. (od 138 prisutnih narodnih poslanika, 138 nije glasalo), Marine Ristić na član 73. (od 138 prisutnih narodnih poslanika, jedan je glasao za, a 137 nije glasalo), Miroslave Stanković Đuričić na član 77. (od 138 prisutnih narodnih poslanika, 138 nije glasalo), Filipa Stojanovića na član 79. (od 138 prisutnih narodnih poslanika, 138 nije glasalo), Nemanje Šarovića na član 84. (od 138 prisutnih narodnih poslanika, tri su glasala za, a 135 nije glasalo), Božidara Delića na član 96. (od 138 prisutnih narodnih poslanika, dva su glasala za, a 136 nije glasalo) i Radoslava Jovića na član 140. (od 137 prisutnih narodnih poslanika, tri su glasala za, 134 nisu glasala).

Narodna skupština je, većinom glasova (od 137 prisutnih narodnih poslanika, 135 je glasalo za, jedan protiv, a jedan nije glasao), usvojila Predlog zakona o zdravstvenom osiguranju, u celini.

**2. tačka dnevnog reda – PREDLOG ZAKONA O ZDRAVSTVENOJ ZAŠTITI**

Narodna skupština je, većinom glasova (od 137 prisutnih narodnih poslanika, 133 su glasala za, jedan protiv, a tri nisu glasala), prihvatila Predlog zakona, u načelu.

Narodna skupština nije prihvatila amandmane narodnih poslanika: Vjerice Radeta na član 1. (od 137 prisutnih narodnih poslanika, 137 nije glasalo), na član 76. (od 138 prisutnih narodnih poslanika, 138 nije glasalo) i na član 82. (od 138 prisutnih narodnih poslanika, 138 nije glasalo), Sreta Perića na član 1. (od 137 prisutnih narodnih poslanika, jedan je glasao za, a 136 nije glasalo), na član 14. (od 136 prisutnih narodnih poslanika, 136 nije glasalo) i na član 113. (od 137 prisutnih narodnih poslanika, 137 nije glasalo), Ružice Nikolić na član 1. (od 136 prisutnih narodnih poslanika, 136 nije glasalo), na član 10. (od 136 prisutnih narodnih poslanika, 136 nije glasalo), na član 11. (od 136 prisutnih narodnih poslanika, 136 nije glasalo) i na član 151. (od 136 prisutnih narodnih poslanika, 136 nije glasalo), Nataše Sp. Jovanović na član 7. (od 136 prisutnih narodnih poslanika, dva su glasala za, a 134 nisu glasala), na član 8. (od 136 prisutnih narodnih poslanika, jedan je glasao za, a 135 nije glasalo), na član 78. (od 138 prisutnih narodnih poslanika, 138 nije glasalo) i na član 82. (od 138 prisutnih narodnih poslanika, 138 nije glasalo), Nemanje Šarović na član 10. (od 136 prisutnih narodnih poslanika, 136 nije glasalo), na član 21. (od 137 prisutnih narodnih poslanika, jedan je glasao za, a 136 nije glasalo) i na član 132. (od 137 prisutnih narodnih poslanika, 137 nije glasalo), Miroslave Stanković Đuričić na član 11. (od 136 prisutnih narodnih poslanika, 136 nije glasalo) i na član 70. (od 138 prisutnih narodnih poslanika, 138 nije glasalo), Milorada Mirčića na član 11. (od 136 prisutnih narodnih poslanika, 136 nije glasalo), na član 60. (od 138 prisutnih narodnih poslanika, 138 nije glasalo) i na član 86. (od 138 prisutnih narodnih poslanika, 138 nije glasalo), Nikole Savića na član 13. (od 136 prisutnih narodnih poslanika, 136 nije glasalo), na član 17. (od 136 prisutnih narodnih poslanika, 136 nije glasalo) i na član 100. (od 137 prisutnih narodnih poslanika, 137 nije glasalo), Tomislava Ljubenovića na član 16. (od 136 prisutnih narodnih poslanika, 136 nije glasalo), na član 36. (od 138 prisutnih narodnih poslanika, 138 nije glasalo) i na član 116. (od 137 prisutnih narodnih poslanika, 137 nije glasalo), Nade Kostić na član 17. (od 136 prisutnih narodnih poslanika, 136 nije glasalo), na član 19. (od 136 prisutnih narodnih poslanika, 136 nije glasalo) i na član 181. (od 136 prisutnih narodnih poslanika, 136 nije glasalo), Aleksandre Belačić na član 18. (od 136 prisutnih narodnih poslanika, 136 nije glasalo), Miljana Damjanovića na član 19. (od 136 prisutnih narodnih poslanika, 136 nije glasalo) i na član 33. (od 138 prisutnih narodnih poslanika, 138 nije glasalo), Zorana Despotovića na član 20. (od 136 prisutnih narodnih poslanika, jedan je glasao za, a 135 nije glasalo) i na član 29. (od 137 prisutnih narodnih poslanika, tri su glasala za, a 134 nisu glasala), Aleksandra Šešelja na član 39. (od 138 prisutnih narodnih poslanika, 138 nije glasalo) i na član 75. (od 138 prisutnih narodnih poslanika, 138 nije glasalo), Dubravka Bojića na član 39. (od 138 prisutnih narodnih poslanika, 138 nije glasalo), na član 45. (od 138 prisutnih narodnih poslanika, 138 nije glasalo) i na član 127. (od 137 prisutnih narodnih poslanika, 137 nije glasalo), Petra Jojića na član 41. (od 138 prisutnih narodnih poslanika, 138 nije glasalo), Filipa Stojanovića na član 42. (od 138 prisutnih narodnih poslanika, 138 nije glasalo), na član 64. (od 138 prisutnih narodnih poslanika, 138 nije glasalo) i na član 141. (od 136 prisutnih narodnih poslanika, 136 nije glasalo), Marine Ristić na član 50. (od 138 prisutnih narodnih poslanika, 138 nije glasalo) i na član 64. (od 138 prisutnih narodnih poslanika, 138 nije glasalo), Ljiljane Mihajlović na član 60. (od 138 prisutnih narodnih poslanika, 138 nije glasalo) i na član 219. (od 136 prisutnih narodnih poslanika, 136 nije glasalo), Slavice Živković na član 62. (od 138 prisutnih narodnih poslanika, jedan je glasao za, a 137 nije glasalo), Milije Miletić na član 65. (od 138 prisutnih narodnih poslanika, dva su glasala za, a 136 nije glasalo), dr Branimira Rančić na član 75. sa ispravkom (od 138 prisutnih narodnih poslanika, tri su glasala za, a 135 nije glasalo), Vesne Nikolić Vukajlović na član 75. (od 138 prisutnih narodnih poslanika, 138 nije glasalo) i na član 265. (od 136 prisutnih narodnih poslanika, 136 nije glasalo), Mladena Grujića na član 223. (od 136 prisutnih narodnih poslanika, 136 nije glasalo) i Božidara Delića na član 263. (od 136 prisutnih narodnih poslanika, jedan je glasao za, a 135 nije glasalo).

Narodna skupština je, većinom glasova (od 136 prisutnih narodnih poslanika, 130 je glasalo za, jedan protiv, a pet nije glasalo), usvojila Predlog zakona o zdravstvenoj zaštiti, u celini.

**3. tačka dnevnog reda – PREDLOG ZAKONA O PREDMETIMA OPŠTE UPOTREBE**

Narodna skupština je, većinom glasova (od 136 prisutnih narodnih poslanika, 132 su glasala za, a četiri nisu glasala), prihvatila Predlog zakona, u načelu.

Narodna skupština nije prihvatila amandmane narodnih poslanika: Sreta Perića na član 4. (od 136 prisutnih narodnih poslanika, 136 nije glasalo), Vjerice Radeta na član 4. (od 136 prisutnih narodnih poslanika, 136 nije glasalo) i Miljana Damjanovića kojim se posle člana 25. dodaje član 25a (od 136 prisutnih narodnih poslanika, 136 nije glasalo).

Narodna skupština je, većinom glasova (od 136 prisutnih narodnih poslanika, 132 su glasala za, jedan se uzdržao, a tri nisu glasala), usvojila Predlog zakona o predmetima opšte upotrebe, u celini.

**4. tačka dnevnog reda –** **PREDLOG ZAKONA O IZMENAMA I DOPUNAMA ZAKONA O SUPSTANCAMA KOJE SE KORISTE U NEDOZVOLjENOJ PROIZVODNjI OPOJNIH DROGA I PSIHOTROPNIH SUPSTANCI**

Narodna skupština je, većinom glasova (od 137 prisutnih narodnih poslanika, 129 je glasalo za, a osam nije glasalo), prihvatila Predlog zakona, u načelu.

Narodna skupština nije prihvatila amandmane narodnih poslanika: Vjerice Radete na član 1. (od 137 prisutnih narodnih poslanika, 137 nije glasalo), Dubravka Bojića na član 2. (od 137 prisutnih narodnih poslanika, 137 nije glasalo), Nataše Sp. Jovanović na član 3. (od 137 prisutnih narodnih poslanika, 137 nije glasalo), Sreta Perića na član 7. (od 137 prisutnih narodnih poslanika, 137 nije glasalo), Nikole Savića na član 21. (od 137 prisutnih narodnih poslanika, 137 nije glasalo) i Zorana Despotovića na član 26. (od 137 prisutnih narodnih poslanika, 137 nije glasalo).

Narodna skupština je, većinom glasova (od 137 prisutnih narodnih poslanika, 133 su glasala za, jedan se uzdržao, a četiri nisu glasala), usvojila Predlog zakona o izmenama i dopunama Zakona o supstancama koje se koriste u nedozvoljenoj proizvodnji opojnih droga i psihotropnih supstanci, u celini.

**6. tačka dnevnog reda – PREDLOG ZAKONA O POTVRĐIVANjU AKTA O OSNIVANjU AZIJSKE INFRASTRUKTURNE INVESTICIONE BANKE**

Narodna skupština je, većinom glasova svih narodnih poslanika (od 147 prisutnih narodnih poslanika, 144 su glasala za, jedan se uzdržao, a dva nisu glasala), usvojila Predlog zakona o potvrđivanju Akta o osnivanju Azijske infrastrukturne investicione banke, u celini.

**7. tačka dnevnog reda – PREDLOG ZAKONA O POTVRĐIVANjU SPORAZUMA IZMEĐU VLADE REPUBLIKE SRBIJE I VLADE REPUBLIKE LITVANIJE O SARADNjI U BORBI PROTIV KRIMINALA**

Narodna skupština je, većinom glasova svih narodnih poslanika (od 144 prisutna narodna poslanika, 131 je glasao za, jedan se uzdržao, a 12 nije glasalo), usvojila Predlog zakona o potvrđivanju Sporazuma između Vlade Republike Srbije i Vlade Republike Litvanije o saradnji u borbi protiv kriminala, u celini.

**8. tačka dnevnog reda – PREDLOG ODLUKE O IZMENAMA ODLUKE O IZBORU ČLANOVA I ZAMENIKA ČLANOVA ODBORA NARODNE SKUPŠTINE REPUBLIKE SRBIJE**

Narodna skupština je, većinom glasova svih narodnih poslanika (od 136 prisutnih narodnih poslanika, 133 su glasala za, jedan je bio uzdržan, a dva nisu glasala), usvojila Predlog odluke o izmenama Odluke o izboru članova i zamenika članova odbora Narodne skupštine Republike Srbije, u celini.

**9. tačka dnevnog reda – PREDLOG ODLUKE O IZBORU PREDSEDNIKA KOMISIJE ZA HARTIJE OD VREDNOSTI**

Narodna skupština je, većinom glasova svih narodnih poslanika (od 136 prisutnih narodnih poslanika, 132 su glasala za, a četiri nisu glasala), usvojila Predlog odluke o izboru predsednika Komisije za hartije od vrednosti, u celini.

Zatim je predsednik Narodne skupštine, u ime narodnih poslanika i u svoje ime, čestitala Marku Jankoviću, na izboru za predsednika Komisije za hartije od vrednosti.

Posle toga, Narodna skupština je, saglasno članu 103. stav 6. Poslovnika, prešla na odlučivanje o povredi Poslovnika na koju je, u toku sednice, ukazao narodni poslanik.

Narodna skupština je odlučila da nije bilo povrede člana 27. Poslovnika, na koju je ukazao narodni poslanik Nemanja Šarović, na sednici 28. marta 2019. godine u 14 časova i tri minuta (od 135 prisutnih narodnih poslanika, jedan je glasao protiv, a 134 nisu glasala).

Pošto je Narodna skupština obavila razmatranje i odlučivanje o svim tačkama dnevnog reda sednice, predsednik Narodne skupštine je, saglasno članu 102. Poslovnika, zaključila Treću sednicu Prvog redovnog zasedanja Narodne skupštine Republike Srbije u 2019. godini.

Sednica je zaključena u 10 časova i 40 minuta.

|  |  |
| --- | --- |
| GENERALNI SEKRETAR |  PREDSEDNIK |
|  |  |
| Srđan Smiljanić |  Maja Gojković |